
Редакция и администрация в Крыниц}. — Адрес „Лемко“ Крыница. 


Отношеня меже Нмеччином и Чехословакиом 
стают ся знова острйши. 


Приготовленый ческым правительством 
проєкт о меньшинствах не вдоволяе мень- 
шинств. Особенно невдоволеныма чуют ся су- 
детскы н!мцы. В.нмецкых газетах появили ся 
статі, в котрых выступат ся остро против Че- 
хословакии в звязи с окончанєм робот над 
проектом закона о меньшинствах. 

Берлинскы газеты подают, же проект за- 
кона о меньшинствах не ест компромисом со 
стороны Чехословакии, бо он не 
многых точок карльсбадской програми Ген- 

І 


принимат ' 


лейна и на тото не згодят ся німцы в Судетах. 
Газеты жадают, штобы всі жаданя судетскых 
німцов были через Чехословакию приняты. 
Гдеякы с німецкых газет заявляют, же судет- 
скым німцам прислугує право бороти ся за 
свои национальны и языковы права без того, 
штобы подозрівати их в здрад! державы. Тоты 
самы газеты подают, же Чехословакия пови- 
димому не хоче згоды с.німцами и заявляют, 
же така тактыка може грозити Чехословакии 
поважныма опасностями. : : 


Што дає чехословацкым меншинствам 


НОВЫЙ 


Парыскы газеты подают, якы права дає 
меньшинствам правитёльственный проєкт о 
меньшинствах. Статут о меньшинствах скла- 
дат ся с 3-ох отдільных законов. Перший за- 
кон регулює просвітительны справы. Чехосло- 
вацке правительство хоче оставити всім мень- 
шинствам полне руководство школами. 

Другый закон дотычит урядников. Он 
предвиджує пропорциональну участь мень- 
шенств во всіх администрацийных урядах. 


закон. 


Третый закон предвиджуе утворене особ- 
ных місцевых парляментов в 4-ох провин- 


циях: Венгрии, 'Моравии, Словакии ‘и Под- 
карпатской· Руси. В парляменті каждой про- 


винции кажда народность. буде мати свою на- 
родову ‘курию, до компетенций котрой будут 
входити всі справы даной народности. 

Здае ся, же тот статут не вдоволит мень- 
шинств в Чехословакии. Уж тепер высказуют 
своє невдоволенє німцы и вейгры. 


Чи дойде до войны 1 


Римляне говорили, што если хоче ся ма- 
ти мир, то треба готовити ся до войны. Со 
СЛОВ тых выходит, што до войны ‘ заохочаӣт 
сильно слабость противника. Же.так ест на- 
правду, переконали мы ся на Абисынии и те- 
пер на Кытаю. Єсли бы Абисыния была до- 
бре вооружена и сильна милитарно, напевно 
Италия не ‘осмілила бы ся напасти на ню и не- 
счастный негус Гейле Селясие не толк бы ся 
днеска по’ світі Также и Япония не ударила 
бы на Кытай, если бы тот послідный мал силь- 
ну армию и добре сорганизовану оборону 
краю. Р 

Отже „кто хоче мира, мусит готовити ся 
до войны“. Але с другой стороны, по штож 
мали бы ся державы ‘готовити до войны, 'ес- 
ли бы до той войны не пришло. История сві- 


та не нотовала ани раз, штобы с армат робили 


плугы и бороны, або с пик — косы и серпы. 
Арматы, карабины и другы военны материя: 
лы приготовляют до войны и все они прида- 
ют ся яко оружие смерти людей. Если отже и 
тепер державы приготовляют военны мате- 
риялы, то напевно буде война, бо их приготов- 
лено на тото, штобы провадити войну. Война 
буде, лем не знати коли и меже кым. 
Світова война научила нас, же всякы до- 
говоры не мают ниякого значеня. Италия ма- 
ла договор с Австриом и с Німеччином, а во- 
ювала против ним. Так и теперешны догово- 
ры, то клочок паперу, котрый в разі войны ло 
ничого' не обовязуе, трудно отже робити якы 
нибудь комбинации што до того, кто и с кым 
буде воювати, так само як и трудио сказати 
наперед, кто потрафит уникнути. несчастя 
войны. Также ніт знатя коли выбухне война и 


Пренумерата в краю: 

30 грошей місячно, 

80 А> квартально, 
1.50 3, полрочно, 
3:87; рочно. 


В Амерыці; 1 дол. рочно. 


В Чехословакий; 
2, кор. місячно, 10 кор. полрочно, 
20 кор. рочно. ' 


Цівы оголошень: 
Ціла сторона, ' 120 'зл.,. ‘№ сто- 
роны 60 зл., 1/4 стороны 35. зл., 
мв стор: 20 зл., Ч ав стор. 10 зл.; 
оголошеня малы за 1.мм. 20 гр., 
в текст? 30 гр.,. перед текстом 
40 гр. Нри місячном и долшом 
оголошеню значна знижка. 


Конто чекове Нр. 404.155. 


ВСЯТО КРЕЩЕНЯ РУСИ. 

Завязаный в` Щавнику комитет 

празднованя ювилея ‘крещеня Руси 
лят, што 


для от- 


ПОВідом- 


) Свята Крещеня Руси 
отбудут ся: 

в Щавнику дня 31. липня 

в Жегестові дня 7. серпня 

в Андреєвці дня 28. серпня. 

В програмі свят: Около годины 10-ой Бо- 
гослуженє с водосвятем. По Богослуженю 
торжественна академия с концертом и песа 
„Сумеркы поганства на Руси“. 

Вах доокрестных рускых людей Комитет 
просит явити ся численно на торжестві. 

Комитет. 


. 

ЕЕ Я с САГИТТАРИУС ТЦ 
як ся она закончит. Знову можна взяти за 
примір, світову войну. В ней виділи мы, же по 
одной и другой стороні были державы, ко- 
тры заробили на войн были - такы ‘Котры 
втратили; а были и такы котры счезли цілко- 
вито с карты держав. Повстали также новы 
державы, якых до войны не было. Тото само 
повторит <я правдоподобно при новой вели“: 
кой войні. Одно лем здає ся быти певне, а 
именно, же нова война не буде коротка. Тео 
рия скорого розгрома неприятёля давно уж 
погребана. Погребала юғвойна в Испании, ко- 
тра ест ничим иншим, лем кырвавыма манез 
рами европейскых держав. Тоты маневры ис: 
казали, же помимо всіх техчичных ьынаходов 
не даст ся скоро’ розгромити и знищити про- 
гивнйка. 

Результат войны буде залежати стже в 
першой мірі от выносливости, жертвенаести 
и силы цілого народа даной державы. Кто 
долше вытримат, кто здобуде ся на величезны 
жертвы и ограниченя, тот выйде, побідоносно 
с новой войны. Буде то война страшна и не 

‚ дай Бог ей дождати ся. 


г 


Нова мобилизация в Чехах. Чехословац- 
ке правительство намірят перепровадити асен- 
‚ терунок тых, котры при переведеном. уж, по- 
бор! были признаны.за нездатных до войско- 
вой службы. 

Кром! того на додатковы войсковы впра- 
‚вы мае ся покликати со старых рочников всіх 
тых, котры служили при войску в час! войны. 


Рок ү. 


мн 4 ФЬ. 

В Совітах росне религийиость. 


Помимо переслідовань и сильной против- 
религийной пропаганды, дає ся зауважити в 
Совітах сильне увеличенє религийности не 
лем серед простого народа, але также и в кру- 
гах новой совітской интелигенции. 

В виду переслідовань многы боят ся хо- 
дити до церкви и молят ся горячо у себе, до- 
ма. Принял ‘ся там также звычай сымволич- 
ного приниманя св. тайн. О означеной годині 
и в означеный день священник правит Службу 
Божу в тых храмах, котрых не замінили ище 
на кина и театры, а вірны молят ся’у себе до- 


ма, а по молитві принимают тайну крещеня, 
хоронят померших и т. д. 

Бороти ся с тыма проявами религийности 
совітскы власти не могут, бо священникы, ко- 
тры ище остали, за нич в світі не выдадут 
своих вірных. Вплывы тых священников сут 
тепер незвычайно великы. Комуністы знают о 
том, але сут безсильны в борбі с религийным 
и моральным отродженєм народа, тым боль- 
ше, же в рядах самых комунистов ест много 
віруючих. 


Два рокы войны в Испании. 


Минают 2 рокы домашной войны в Испа- 
нии. Цілый тот час, то час нечуваной різи, в 
котрой нашло смерть понад милион людей в 
боях на фронті и от бомб, або было розстрі- 
ляных в глубині краю. Тоты 2 рокы невеселы 
были и для цілой Европы, над котром безпе- 
рерывно висіла опасность войны. 

Выстарчит пригадати такы грозны мо- 
менты, як атака на німецкый пароход ,,Дейтш- 


лянд“, бомбардованє пароходов англицкых и 
францускых и поелідна грозьба атакы итали- 
янскых міст. Каждый с тых моментом мог вы- 
кликати світову войну, до -котрой лем чудом 
якымсу не дошло. 

Тепер умы успокоили ся и здає ся быти 
певным, же война в Испании, хоц она потягне 
ся ище в самой Испании, не росширит ся на 
решту европейскых держав. 


Безпокойства в Палестыні. 


В часі, коли арабы выходили по богослу- 
женю с мечета Омара в Єрусалимі и нашли ся 
на ул. Давида выбухла подложена' там бомба. 
От бомбы упало убитых 11 арабов и 15-0х 
было раненых, с тых послідных стан 7-ох ест 
тяжкый. Выбух был так сильный, же гук чути 
было в цілом місті. 

Вісти о взрыві бомбы росошли ся скоро 
серед арабского населеня Єрусалима и ара- 
бы почали груповати ся на улицах. Власти 
змобилизовали - войско и полицию, котры об- 
ставили головны позиции, штобы перешкоди- 
ти нападови арабов на жидов. · 

Брытийска полиция перевела ревизию у 
всіх, котры переходили коло того місца, где 
выбухла бомба'и арештовали 2 жидовкы. 


В звязи с тым выдано заказ выходити ‚с 
хат по год. 6 вечером, в виду чого Єрусалим 
вечером того дня робило вражине вымерлого 
міста. 

Также в місті Сафед, шмарено в арабском 
кварталі бомбу. Обурене тым фактом араб- 
ске населене хотіло шмарити ся: на жидовскый 
квартал, але повздержало арабов войско, ко- 
тре дало до арабов сальву, убиваючи 3-ох ара- 
бов. 

Со своєй стороны арабы в числі 100 шма- 
рили.ся на оселю амерыканскых жидов в селі 
Аин-Гашофет. Кольонисты отбили напад, у- 
биваючи 1-го и ранячи. пару арабов. 

В Гайф! арабы шмарили ся на жидовскы 
склепы и подпалили ряд жидовскых хат. 


Совіты оголосили воєнне положене на Далеком Всході. 


Воєнны приготовленя на Далеком Всході 
находят ся в рішаюнчой стадии. В цілой всход- 
ной Азии оголошено воєнне положенє. С Ро- 
сии приізджают там безперерывно транспор- 
ты войск, котры кватеруют ся все ночами. 

Маршал Блюхер, котрый до тепер за- 
ряджал лем с̧пецияльным корпусом войск на 
Далеком Всход! ест тепер заименованый на- 
чальным вождом всіх войск на Далеком Всхо- 
ді. 


На западной границі Совіты творят т. зв. 
„мертву границу“ о ширині 25 миль. Єст то 
полоса землі, лежачой над западном грани- 
цом.совітском и широка на 25 миль, в котрой 
бурят всі домы .и людей: выселяют в глубину 
Росии. Вмісто ЦЫВИЛЬНоОГО населеня будує ся 
ту укріпленя границы и спроваджат ся силь- 
ны отряды войск. 


— 


_ Украинофилы готовили войну против Росии? 


„Земля и Воля“ подае за француском га- 
зетом „Пари Соар“, што от р. 1936. Канада 
стала ся осередком военных приготовлень у- 
краинофилов. В случаю выбуху войны в Ев- 
ропі, с Канады мало прихати 40 тысяч „у- 
краинского войска“ и разом с украинофилами 
с Польщи, Чехословакии, Румунии и Малоро- 
сии предполагало ся утворити армию о одном 
милионі вояков. В Канаді мают тепер приго- 
товляти офицеров для той армии в 6-ох офи- 
церскых школах и в одной школі для летчи- 
ков. Повстане мало начати ся на всходных 
окраинах Польщи и посувати ся на всход. 

Тот плян змінено погодивше под натис- 


ком Німеччины. Именно: рішено „украинскы 


воєнны силы“ перевести на Далекый ` Всход 
для помочи Японии против Совітам. За тото 
преречено украинофилам помочи утворити на 
т. званом Зеленом‘ Клин!“ в Азии ,,самостій- 
ну украину“. 


Барановского освободжено. Компана у- 


битого в Роттердам Коновальца, Ярослава 
Барановского выпущено с вязницы и .отстав- 
лено до німецкой границы. Барановскый має 


удати ся до Відня. 


РУСКА БУРСА В ГОРЛИЦАХ 


обявлят конкурс на приняте на 1938/39 шк. р. 
37 учеников народных и середных школ 
в Горлицах. 


Місячна оплата в бурсі виносит 30 зл. при 
чом бідны, но способы и пильны ученикы мо- 
жут достати знижку. Кромі того родичи 
вплачают одноразово на початку шк. року 
означену. оплату на инвентар. 

Каждый воспитанник має привезти с :со- 
бом, кромі книжок и школьных приборов: 4 
пары білизны, подушку с З білыма наволоч- 
ками, З простырала; сінник (на 180—200 цм.), 
колдру с простыралами и коц (або 2 коцы), З 
хусточкы до носа и зикарпеткы, 2 зміны шко- 
льной одежи (на зиму плащ), обув, щоткы и 
т. д., а кромі того куферочок на чисту білиз- 
ну не висший, як на 34 цм. і мішочок на бру- 
ды. 

Поданя вносят родичи до 15 серпня т. р. 
на адрес бурсы (Горлици; Сёенкевичаз24)..Вы- 
слід полагодженя тых подань буде поданы 
до відомости около 23 серпня. 


2 


Правлене. 


Обнижка нотарияльной так- 
‚сы и’ стемплевых оплат. 


Великом болячком села была до того ча- 
су высока нотарияльна оплата и стемплева 
при записах и продажи хлопскых грунтов. 
Хлоп часто боял ся записати, або купити чи 
продати грунт, бо не мал чим оплатити нота- 
рияльной таксы и стемплей. Справа обнижкы 
нотарияльной и стемплевой оплаты стала ся 
справом загальной потребы и Сейм дня 25. 
лютого 1937 ухвалил резолюцию, домагаючу 
ся от правительства обнижкы нотарияльной и 
стемплевой оплаты при переношеню ‘права 
власности хлопскых грунтов. 

Правительство выготовило` проєкт зако- 
на, котрый на попередном/ засіданю „ухвалено. 

Ведля того закона, котрый обовязуе от 
14. мая 1938. р. оплата стемплева при перено- 
шеню права власности хлопскых ` грунтов о 
вартости до 10.000 зл. выносит 1 процент ‘и 
додаток на самоуправны власти *% процент, 
разом 1% процент. До того часу оплата стем- 
плева выносила 4 процент, а додаток 2 про- 
цент, разом 6 процент. Єст то отже велика об- 
нижка стемплевых оплат. Относит ся она лем 
до грунтов и маєтков сельскых. 

Министерство правосудия обнижило так- 
же оплаты нотарияльны. До тепер нотарияль- 
ны таксы выносили при вартости грунту до 
1000 злотых — 20 зл., от 1000-—1500 зл. 25 зл., 
а понад 1500 злотых 30 зл. Тепер нотарияль- 
на такса, выносит при вартости грунту: до 300 
зл. — 10 зл., от 300—600 зл. 12 зл., от 600— 
1000 зл. 14 зл., от 1000—1500 зл. 19 зл., от 
1500—2000 зл. 24зл. 
сааса ао т р ОН О ОВС ьан 

Вода заляла поля над Дунайцем, Ропом 
и Вислоком. В результаті долгых дожджей, 
якы падали безпрерывно в днях 10 и 11 лип. 
ня, выступили с берегов рікы Дунаєц, Ропа и 
Вислока и заляли великы пространства зем- 
лі, засіяной зерном: Найбольши шкоды вид:- 
ло ся вздолж Җелізнодорожного тору меже 
Яслом и Горлицами. Поля, покрыты прекрас- 
ным, уж дозріваючим житом, были заляны 
водом, творячи одно велике озеро. Вода до- 
ставала ся до ниже положеных, хат, так, же 
люде мусіли их опустити. Засївы сут цілкови- 
то знищены. 


Ч. 28. (212) 

"Л Е м к 0” 


Коли косити, або жати зерно. 


У нас звычайно приступают до зерняных 
робот за поздно. Косят або жнут зерно аж 
втотчас, коли оно ест совсем тверде и дозрі- 
ле. Через тото пропадат дуже зерна, котре 
высыпуе ся в час! грабаня, вязаня и звоженя 
до стодол. Втрата може выносити нераз 60 кг. 
на І морг, ест отже барз велика. Зерно цілко- 
вито дозріле, (єсли уж дошло до того), треба 
конче жати, а не косити, бо при жатю серпа- 
ми высыпуе ся зерно меньше. Але в часі жнив 
ест так дуже роботы, же ніт часу жати зерно. 
Штож отже робити? Ест лем одна рада, а 
именно уважати, штобы зерно не перестояло 
на поли. Зерно повинно ся косити уж втотчас, 
коли оно ‘ест ище мягке и даст ся в пальцах 
роздусити, або легко на ногті переломити. Не 
треба ся бояти того, же зерно ся сосохне, бо 
стане ся тото с ним и втотчас, як оно буде сто- 
яти на пні. Зерно росне в колосках и рясі лем 
так долго, покаль солома ест зелена. Коли 
солома стае ся. жолта, она уж деревяніє и не 
тягне поживы с землі, а тымсамым не може 
ей дати находячим ся в колосках зерняткам. 
Зерно ест ище мягке, але тримат ся колоска 
сильно и втотчас скошене, не высыпе ся. 

Зерно в том стані дозріваня належит ко- 
сити, а не жати, бо оден косар скосит тилько, 
што сожне 6—10 роботников серпами. Ест от- 
же при кошеню велика ощадность в робот! 
Скошене зерно подсихат на валках, а пак при- 
ступат ся до грабаня и вязаня в снопы. Запо- 
бігливый господар мае уж приготовлены по- 
вересла до вязаня снопов. Через тото зыскуе 
ся дуже на часі, што в час! жнив ест барз важ- 
не, бо росходит ся о тото, штобы зерна на по- 
косах не заляло. Снопы укладат ся в копы и 
звозит до стодол аж по пару днях. У нас ест 
звычай, же часто звозят до стодол зерно по- 
грабане, не складаючи его до коп. Такый спо- 
соб прятаня с поля зерна ест недобрый, бо 


звозиме до стодол зерно невысушене належи- 
то, котре в стодолах залягат ся и може аж и 
сплісніти. Познаеме тото при молоченю. Ди- 
вуеме ся нераз, чом курит ся так страшно, ко- 
ли молотиме зерно, хоц было сухе, коли мы 
его звозили. Власне курит ся длятого, бо нам 
лем здавало ся, же оно ест сухе, а направду 
оно было свіже, На сонце через оден день 
зерно высыхат лем зверха, а в середині має в 
собі много воды. Коли таке зерно зложиме в 
копы, то вітер высушит его через пару дней, 
але як звеземе его зараз до стодолы и прило- 
жиме другым зерном, оно парит ся и плісніє. 
Солома такого зерна ест затухла и худоба 
жре ю неохотно, причом ест она для здоров- 
ля худобы шкодлива. 

Ссли зерно занадто в копах высохло, на- 
лежит его звозити в ночи, або рано, коли не 
обосхло ище с росы. 


Не обырвати листя 
бураков. 


У нас ест звычай обрываня листя с бура- 
ков и прав! вс! думают, же тото не вздержуе 
росту самого бурака. Тымчасом так не ест. 
Листем отдыхают рослины и коли листя бра- 
куе, они высиляют ся на новы листкы, штобы 
удержати ся при. житю. Через тото высиляне 
ся на нове листе вздержуе ся рост бурака и 
буракы не могут вырости великы, хоц бы ма- 
ли добру землю. 

Кром! того в листю бураков творит ся цу- 
кор и мука, котры переходят до кореня. Стар- 
ше листе бурака уж не росне, але перетворят 
цукор и муку и переводит их с поворотом до 
кореня. Зрыване листя отже вплывае некори- 
стно на розрост бураков. 


пон Ч ЕЯ ОСН ОООО 
Як поступати при роях пчол. 


Звычайно практычны пасічникы сами роз- 
діляют сильны улии и не допущают до того, 
штобы пчолы ся роили. Однак часами и`най- 
лучшому пасічникови не даст ся уникнути на- 
турального роиня ся пчол. 

Роинє ся пчол попереджают гдеякы сов- 
нішны обявы, котры позваляют сориєнтовати 
ся пасічникови, же пчолы приготовляют ся 
до роиня. Першим такым обявом єст будова 
трутовых плястров, котры матка червит и за- 
кладат в гдеякых с них мисочкы, с котрых 
образуют ся матечникы. Одночасно ВИДИТ ся, 
особенно вечером, же пчолы звисают перед 
вылетами. Перший рой вылітує с улия звы- 
чайно зараз по засклепленю першого матеч- 
ника, т. е на 8 до 9 дней по зложеню до него 
яичка. Сам час вылітаня рою можна познати 
по шумі и круженю пчол, вылітуючих скоро 
с очок. По недолгом часі ‘пчолы починают ся 
збивати в купу и сідают на галузи дерева, 
плоті и т. д., што має на ціли собране ся ра- 
зом и переконане ся, чи ест меже пчолами 
матка, Єсли бы их так оставити, то ачолы по 
якомси час! отлетят на згоры усмотрене місце. 
Пасічник однак не допущат до того м коли 
спостереже, же пчолы згромадили ся, › #исту. 
пат до собраня рою. Єсли одночасно вылетіло 
пару роев, то пасічник кропит их от часу до 
часу водом, штобы перешкодити их утечи. 
Рои зберат ся або до приготовленых на тоту 
ціль скринок, або, если такых ніт, до’ сита. 
Пасічник мусит дбати о тото, штобы собрати 
рой цілый и не позволити розлетіти ся. Звы- 
чайно больший ест клопот с роями, котры ма- 


ют молоду матку, бо они сідают высоко и 
втотчас часто приходит ся вылазити на дере- 
ва, отрізовати галузи и т. д. 

Собраный рой дає ся до холодного місца 
аж до часу поміщеня єго в новом пні. 
треба належито приготовити. Мусит он быти 
чистый и мати рамкы с вощином и хоц 1 рам- 
ку с медом, што може быти конче потребне 
на случай дожджу. 

Обсаджати новый пень ест найлучше ве- 
чером, всыпуючи пчолы до улия. По пару 
днях треба заглянути до улия. 

Также заглядати треба до того улия, с 
котрого вылетіл рой: Родина. тота остала на 
разі без маткы, але має матечникы в числі 
нераз парунадцет. На семый день по выроиню 
ся пчол, вылягат ся с матечника перша моло- 
да матка и убиват инши матечникы, если єй 
позволят на тото пчолы. Єсли однак пчолы 
хотят ся дальше роити, то по 9 днях по пер- 
шом рою выходит рой другый, пак знова по 
девятох днях може выйти рой третый и т. д. 
Штобы не допустити до того, пасічник, по 4 
днях от вылету першого рою, вырізує матеч- 
никы в улию, оставляючи лем оден найкрас- 
ший. Роботу тоту повтаряме по 8 днях от ча- 
су выроиня. | 

Конец липня ест найлучшом пором до 
выміны старых маток. 


РРА 
В Редакции „Лемка” в Крыниці 


достати ріжны книжочкы 
держаня, 


можна 
религийного со- 


Улий - 


Стр. 3. 


Сокы и повила. 


Літо, то час збераня всілякых "ягод! Сӯз В 
лісі ягоды, яфыры, малины, сут в садах кос- 
мачи (агрест, гегадзы) и винничкы (порічкы), 
роснут на деревах черешні и вишні. Єст то ве- 
лике богатсво, котре належит выкористати 
также на зиму, коли на поли не буде ничого. 


Кого не стати на цукор до соков и повил, 
якы можна робити с тых овочей, нехай по 
крайной мірі засушит тоты овочи, то буде ма- 
ти в зимі добрый и здоровый. чай с запаре- 
ных горячом водом ягод, притом многы с них 
сут добрым ліком на многы недугы. 

Сушены ягоды сут добрым ліком на ар: 
гретызм, яфыры помагают при бігунці и бо: 
лях жолудка, а малины, то незаступлене сред- 
ство при простуді, кашлю и катарі. Принимал 
ся их в виді чаю, зробленого через запарене 
сушеных овочей кыпячом водом. 


"мстит 


Незвычайно смачны сут также сокы и по- 
вила, роблены с овочей. 

Сокы малин, ягод и черниц робит ся так, 
же ягоды и малины заливат ся кыпячом вд- 
дом, штобы вода оплыла ягоды и оставлят 
ся до слідуючого дня. На другый день пере- 
ціджат ся малины, або ягоды через полотно и 
оставлят ся, штобы подстояли; пак зливат ся 
осторожно чистый сок и варит ся ёго с цук- 
ром, даючи на І литр соку 1 кг. цукру. 

Сок с малин, ягод и черниц можна роби- 
ти и другым способом. Выбраны малины, яго- 
ды, або черницы посыпує ся мілкым цукром и 
оставлят ся в холодном місци на 24 годин. Че- 
рез тот час ягоды пустят сок, котрый нале- 
жит зляти и переварити с цукром, як попе- 
редный. Так роблены сокы мают сильный за- 
пах. 

Сок с вишень. 


С вишень повинимати косточкы и всыпа- 
ти на кыпячу воду, штобы заварили ся пару 
раз. Пак отставити и вляти до полотняного 
мішечка, штобы сок мог стечи. По 6-ох годи- 
нах, коли ся сок устоит, переварити сок с цу- 
кром, даючи на 1 л.‘соку 4 шклянкы цукру. 

Вишні, якы остают ужити на повило, до- 
даючи до них цукру. 


Повила. 


Повила с космачей, вишень и сливок ро- 
бит ся так, же по очищеню с хвостиков и ко- 
сточок,! перепущат ся их через машинку от 
мяса, а пак варит ся их, додаючи на 2 кг. ово- 
чей *% кг. цукру. Кто любит, може додати цы- 
намону и гоздзиков. Варити треба на слабом 
огні и осторожно, штобы ся овочи не припа- 
лили, Коли повило єст густе; отставити и уло- 
жити до каменных горнят, котры належит ва- 
печи в пецу, штобы на верха утворила ся 
шкарлупа. 


ПАНА ИИА ВЕЛИКА МЕ АА, оаа а 


В Польщі ест 330 вязниц. Ведля статыс- 
тыкы дня 1. січня 1938 было в Польщі 330 
вязниц, в котрых містило ся 68.841 преступни- 
ков. Число преступников увеличило ся от ос- 
татного року о перешло 9000 людей. 

С тых 330 вязниц мае варстаты лем 111 
вязниц. Там учат ся преступникы рижного ре- 
месла. Ииши вязницы, а ест их 141 мают лем 
библиотекы, разом всі 115.000 книжок. Най- 
больше бо 16.170 преступников отбыват кары 
до 6 місяцов, а лем 665 єст такых, котры сут 
засуджены на кары безтерминной вязницы. 

Найбольше преступников; бо 43.442 ест 
обряда римо-католицкого, 10,941 ест право- 
славных, 7886 — греко-католиков, 4.406 рели- 
гии мойсейовой, 794 евангеликов и 559 инших 
религий. 


Стр. 4. | накд 


Што чути в світі ив краю 


Дочка цара в Варшаві? В Варшаві жиє от 
долгых літ Наталия .Крассовская, жена ліка- 
ра. Крассовская подає, же єст дочком цара 
Николая 11, котрой чудом посчастило ся уте: 
чи с Єкатеринбурга. Муж єй вірит ей оповіда- 
ням..Ведля єй оповіданя Крассовская приіха- 
ла до Польщи по порумісячном хованю ся в 
Росии перед большевицкыма посіпаками. В 
Кыєві заопековала ся ньом родина. Меньшо- 
вых, с котрыма, яко их дочка достала ся до 
Польщи. Переслухана в той справі Євгения 
Меньшов-Радищева, котра мешкат в Ченсто- 
хові и с котром приіхала с Кыєва до Польщи 
Крассовская, подає, же знає Наталию Крассов- 
скую и же єст она направду княжном Татия- 
ном Романов. Мєншова привезла ю до Поль- 
щи яко власну дочку Наталию. 

Княжну Татияну памятат Меншов-Ради- 
щева с передвоенных часов, коли то, приіз- 
джаючи до Петрограда, мешкала в: пансион! 
на Невском 80 и виділа часто царску родину 
и Татияну. 

Всьо тото выглядало бы так, же Наталия 
Крассовская ест направду княжном Татияном, 
дочком цара Николая И. Але килько то ‚прав: 
дивых истории“ слышало ся хоц бы о Рудоль- 
фі Габсбургу. в час!, коли он уж давно лежал 
в гробі. Високопоставленых люблят наслід? 
вати, а не бракує и такых, котры тому вірят 

Кто єст винен смерти царской родины. 
Дня 17. липня минуло 20 літ от дня убийства 
царской родины в Екатеринбургу на Уралю. 
С той оказии жиючий тепер во Франции Ке- 
ренскый написал свои вспомины с того исто- 
рычного часу. 

Керенскый. подає, же часове правитель- 
ство, яке обняло ряды по’ уступленю цара, 
ётарало ся всіма способами ратовати царску 
родину и звернуло ся до Англии, штобы Ан:, 
глия позволила приіхати там царской‘ роди 
ні. Англицкый король згодид ся на тото ра 
до, але выізд царской родины был трудный, 
бо тысячи демагогов домагали ся царской 
кырви. Оставало лем одно, а именно покрыйо- 
му вывезти царску родину до Англии. Не да- 
ло ся тото зараз зробити, а коли было’ тото 
уж можливе, втотчас Англия высказала свою 
неохоту приняти царску родину до себе. 

Правительство, видячи, . же в Петрограді 
грозит царской родині опасность, бо раз на- 
віт была проба выкрасти цара и ёго родину, 
постановило вывезти ю до Тобольска, ‚а пак 
до Єкатеринбурга, где дня 17 ‘липня 1918 р. 
вымордовано всіх. Катом царской родини был 
Свєрдлов и от него названо місто Скатерин- 
бург Свердловском. 

Всі постили, штобы помочи армии. В Кы- 
тайской провинции Йонану, положеной ·не- 
далеко Индокытая лежит при горі на 2 метры 


| 
высокой місто Юнангфу, столица той провин: "А 


ции. Місто тото числит нормально. 70 тысяч 
населеня, але тепер жие там може два’ раз 
тилько людей, бо утекли там родины генера- 
лов, министров и много кытайскых ‘урядов. 
Місто тото ест’ перезначене на евентуальну 
столицу Кытая, если бы зашла потреба опу- 
стити Ганкоу. Середина міста, выбудована че- 
рез французов’ робит вид европейского міста 
о высокых домах и широкых улицах, але пе- 
редмістя мают темны, узкы уличкы, тягнучи ся 
аж под саму гору. 

На улицах міста видно также. вояков и 
студентов а навіт студенткы в войсковых мун- 
дурах. Студенткы мают чорны, короткы до 
колін кабатикы, білы пончошкы и білы катан- 

кы с вышитыма войсковыма знаками. Ночами 


патролюют они місто, несучи перед собом ма- 
лы літаренкы и пильнуют дітей, идучих до 
школы. (Наука в, школах отбыват ся в' ночи, 
бо в день японскы войска бомбардуют часто 
місто и не можна с хат выходити). · 

В місті. ест также дуже французов и нім- 
цов. Хоц Німеччина тримат с Япониом против 
кытайцам, не перешкаджат тото н!мецкым ку- 
пцам жити в Кытаю и продавати там военны 
материялы и на них зарабяти огромны сумы. 

Місто тото однак ест найцікавше тым, же 
ціле оно єст осередком противяпонской про- 
паганды. В місті заведено великы ограниченя 
в ідлі, але всі слухают сліпо всіх заряджень, 
штобы лем помочи кытайской армии. Их па- 
триотизм посунул ся до того, же всі люде, 
жиючи в місті (также старцы и діти) не іли нич 
через 24 годин, а гроши тоты послали армии. 

Санация Комунальной Касы Ощадности в 
Горлицах. Комунальна Каса Ощадности в Гор- 
лицах, котра через долший час не давала по- 
жичок, ‘достала тепер 800.000 злотых сана- 
цийной пожичкы с Галицкой Касы Ощаднос: 
ти во Львові и буде давати. пожичкы уж от 
серпня т.р. Дыректором той касы назначено 
Владиміра Гошовского, дотеперешного дыр. 
Ком. Касы Ощадн. в Самборі. 

Комуникация меже Высовом и Горлицами. 
На час літного гезону курсує меже Высовом 
и Горлицами автобус, котрый выізджат каж- 
дого дня.с Высовы о год. 7 рано, а с Горлиц о 
год. 2-ой по полудни. 

Король Англии в Парижі. Король и коро- 
лева Англии приіхали в гостину до Парыжа. 
Приізд тот поясняют собі в политычных кру- 
гах яко затісненє приязни меже Англиом и 
Франциом. В Англии роснут тепер, як пода- 
ют газеты, настрои противн!мецкы,. што вы- 
кликує в: Німеччині безпокойство. " 

Борба пастуха с медведем. В Румунии на- 
пал медведь на молодого пастуха. Пастух по- 
чал.ся боронити и в часі борбы оба скачали ся 
до’ржы Ольш, где утопили ся. „Вода вышма- 
рила их пак на берег. 

Нюхом вычуват смерть. Дивный дар мае 


оден фрызиер варшавскый Ромуальд Высоц-' 


кый. Нюхом потрафит вычути зближаючу ся 
смерть, котра ведля него мае запах паленых 
мигдалов. Перший раз вычул он смерть у спа- 
ралижованой от 30-ох літ дочкы різника. В 
два дні погодивше она умерла. Иншим разом 
был он у своєго товариша и также сказал: 
„ту чую смерть“ и за два дні умер швагер то- 
вариша. Перед пару місяцами переходячи 


В БЕСКИДІ 


КРИНИЦА — ЗДРОЙ 
Доїзд. СКОРЫМА ПОІЗДАМИ через Тарнов — Новый Санч 
ВАГОНЫ СЫПЯЛЬНЫ . 
' 15 жерел щав желізисто-земельных, богатых в безводник угля. — 
Здрой Зубера, найсильнйша щава алькалична Европы. ‹Польске Виши), 
‹ квасоуглевы и боровиновы. КУПЕЛ! СОНЕЧНЫ. · 


Заведенє заосмотрене в найновійши приряды лічничи. — — 
Купель газовы сухы. \ 


купелі 


минеральны: 


Пияльня и лазенкы, огріваны в 


Крыницкы 


малокровив,` нервы — д)йствуют 


О 


ДЕРЖАВНЕ ЗАВЕДЕНЄ КУРАЦИЙНЕ 


покои с теплом водом. 
РЕСТАВРАЦИЯ — ДАНЦИНГ — 


Театр в сезон! головном, кино, спорты літны и зимушны, 


хвороты сердця, жолудка, жолчи, печенкы, проводов мочовых, женочи, 


Ч. 28, (212) 


улицом, почул также „запах смерти“ и на 
другый день, человік, коло котрого перехо- 
дил, помер. 

Дерева квитнут другый раз. В місті Коло 
покрыли ся квітєм по раз другый дерева в са- 
ді. Меже иншима заквитла сильно груша, на 
котрой находят ся дозріваючи овочи. 

Жена Литвинова ест на свободі. Жена Ли- 
твинова, о котрой перед пару тыжднями пи- 
сали газеты, же ест арештована, а навіт роз- 
стріляна, была. разом.с дочком в дыпльома- 
тычной льожі на.открытю сесии верховной 
рады. республикы совітской. Был там также 
професор Отто Шмидт. 


Ціна пшениць: подносит ся. По ‘жнивах в 
Амерыці переконано ся; же в том році ест о 
5% меньше пшеницы як в минувшом рөці. От- 
било ся тото на ціні, котра нагло поднесла ся 
на амерыканскых и европейскых биржах. Зна- 
токы заповідают, же высокы ціны, пшеницы 
утримают ся. | 


Острый конфликт меже Росиом и Япони- 
ом. На терыторию Манджурии вкрочили со- 
вітскы войска и окопали ся. На протест япон- 
ского ‘правительства Москва не дала отв! га. 
В Японии инцыдент тот выкликал сильне без- 
покойство. Може тото допровадити до вой- 
ны меже Япониом и Совітами. 


ООРОО ИГЕ она 
Воюючий украинец перед судом. 


В попередном числі доносили мы о ғе- 
ройскых вычинах украинского „пан-втця“ 
Григория Закаляка, котрый в захристии здер 
ризы со старенького О. `Бабяка; перешкаджа 
ючи єму тым способом довершити ‘св. гайны 
крещеня. | 

Тепер отвічал О. ро Закаляк · пе: 
ред судом карным в ‘Станиславові. Тым разом 
ест он оскарженый и инше . престуйлене, ; 
именно ‘безпосередно по авантурі, яку зробил 
он' О: Бабякови, О. Закаляк выголосил в цёр - 
кви проповідь, в котрой заявил, же ‘сын 
О. Бабяка:· хоче его застрілити. (Красны, сло 
ва Божи выголошуют с амвона украинскіч 
„пан-вітчики“). 

` Тоты слова обиділи Бабяка и он заскар- 
жил о. Закаляка до суду. Перед судом вел её- 
бе воюючий „пан-втчик“ так провокуючд, же 
судия звертал ему пару раз увагу, а же в часі 
переслуханя допустил ся ище два раз обиды 
Николая Бабяка, прото суд росширил акт ос 
карженя. (і. \ 


ЗАПАДНОМ 


зим! центрально. — Дом ый 


ЧИТАЛЬНЯ — РАДИО 


воды’ лічат: 


и И 


добре на переміну материи и т. д. 


у 


Типография А. Гольдмана, во Львові, ул. Сикстуска Ч. 193. 


